Юнікітці!

**Юнікітці!** ()&nbsp;—амэрыканска-дацкі мультсэрыял, створаны *[[Lego Group]]* й *[[Warner Bros. Animation]]* для тэлеканалу *[[Cartoon Network]]*, з удзелам коткі-адзінарога Юнікітці з «ЛЭГА Фільму», які выйшаў у пракат у 2014 року.

Сэрыял быў анэнсаваны 10 траўня 2017 року. У тым жа 2017 року прадусэр Эд Скадэр на амэрыканскім фэсьце забаў «San-Diego Comic Con» пацьвердзіў, што прэм’ера мультсэрыялу адбудзецца на тэлеканале Cartoon Network у навагодні дзень 2018 року, аднак прэм’ерны паказ адбыўся раней&nbsp;— 27 кастрычніка 2017 року на тэлеканале Cartoon Network. Трансьляцыя другога сэзону мультсэрыялу пачалася 15 студзеня 2019 року. Станам на 2023 рок мае тры сэзоны са 104 сэрыяў. У 2020 року праэкт быў завершаны.

## Сюжэт сыткаму
Сюжэт расказвае пра прыгоды вясёлай й мілай коткі-адзінарога Юнікітці, якая жыве ў чароўным Юнікаралеўстве й зьяўляецца яго прынцэсай. Юнікітці любіць бавіць час са сваімі лепшымі сябрамі: Папікорнам, Крака-ястрабам, Доктарам Фокс і Рычардам.

Як кіраўнік каралеўства, Юнікітці мае напружаныя дні, поўныя каралеўскіх абавязацельстваў. Юнікітці найбольш зацікаўлена ў тым, каб усе былі задаволеныя й пазбавіць каралеўства ад нэгатыву, але ня ўсе разумеюць яе аптымізм. Хоць яна можа быць поўнай бязьмежнай энэргіі й творчасьці, Юнікітці зьяўляецца сілай, зь якой трэба лічыцца, калі хтосьці ўстане на яе шляху распаўсюджваньня станоўчых рысаў у Каралеўстве, альбо калі хтосьці крыўдзіць яе малодшага брата й лепшага сябра&nbsp;— Папікорна. У замку таксама жывуць Доктар Фокс&nbsp;— мясцовы вучоны, й верны целаахоўнік Юнікітці, Хоўкадайл, альбо Крака-ястраб. Разам са сваімі сябрамі Юнікітці заўсёды чакае прыгоды.

## Галоўныя героі (пратаганісты)
### Юнікітці

Юнікіці&nbsp;— вельмі аптымістычная, яркая, вясёлая, жыцьцярадасная. Яна любіць весяліцца й не любіць нэгатыў вакол сябе, а калі яе брат знаходзіцца ў небяспэцы, яна заўсёды гатова пастаяць за яго. Шэрая цагліна Рычард лічыць яе легкадумнай, а Юнікітці прымае Рычарда за зануду.

### Папікорн

Папікорн уяўляе сабою гібрыд шчанюка й адзінарога, хоць на самой справе ўяўляе сабой гібрыд шчанюка й кукурузы (гэта гаворыцца ў адной з сэрыяў). Мае жоўты зламаны рог, карыя вочы, вялікія вушы й нашыйнік.

Папікорн, як сабака, энэргічны й гульлівы, а таксама зьлёгку наіўны. Ён імкнецца з усіх сіл дапамагаць сваёй старэйшай сястры, што часта не ўдаецца, але ён ніколі не адмаўляецца ад спроб. Як й сястра, Папікорн вельмі любіць пазабавіцца.

### Доктар Фокс

Доктар Фокс уяўляе сабой лісу-навукоўца ў белым халаце, акулярах і чорных нагавіцах.

Доктар Фокс, як вучоны, вельмі разумная. Яна лагічна разглядае сытуацыі, ставіць пад сумненьне вынікі, якія, на яе думку, могуць прывесьці да непрыемнасьцяў. Да таго ж, яна добры й надзейны сябар. У няведаньне самой Фокс, у яе ўлюбёны Крака-ястраб.

### Крака-ястраб

Крака-ястраб&nbsp;— целаахоўнік Юнікітці. Ён сражаецца супраць ворагаў, якія спакушаюцца на простых грамадзян Юнікаралеўства альбо на яго сяброў, выкарыстоўваючы баявыя прыёмы й грубую сілу. Гібрыд кракадзіла й ястраба.

Нягледзячы на грубы зьнешні выгляд, Крака-ястраб спакойны.  Ён не баіцца падвяргаць сумненьню праблемы, зь якімі сутыкаюцца іншыя, Крака-ястраб вельмі дэдуктыўны, але з-за сваёй грознасьці ня можа прызнацца ў рамантычнай прывязанасьці да Доктара Фокс.

### Рычард

Рычард анічога асаблівага зь сябе не прадстаўляе&nbsp;— звычайная лэга-цаглінка. Поўны антыпод Юнікітці зь яе весялосьцю, да варʼяцтва любіць рабіць справы па доме й пастаянна напамінае Юнікітці й яе сябрам аб безразважнасьці іх дзеяньняў.

## Галоўныя героі (антаганісты)
### Майстэр Хмур

Майстэр Хмур носіць цёмна-сінюю робу, зьяўляецца адным з галоўных антаганістаў мультфільму. Поўная супрацьлегласьць Юнікітці. У той час калі дзеянні Юнікітці непарыўна зьвязаны зь пазытыўным кірункам у дачыненьні да жыхароў Юнікаралеўства, то амплюа Хрума&nbsp;—гэта шкодніцтва як да апошніх, так й да самой Юнікітці. У яго няма сяброў за выключэньнем магільнай пліты Брока. Свае прывязанасці да кагосьці паказваць ня любіць, бо баіцца паказацца слабахарактэрным.
### Брок

Брок&nbsp;— маленькая магіла шэрага колеру і зь зялёнымі вачыма. У адрозненьне ад Хмура, Брок добры й спакойны. Да жыхароў Юнікаралеўства зла ня трымае, але калі патрэбна дапамагчы Майстру Хмуру, то Брок тут як тут.
## Крыніцы
 

Катэгорыя:Мультфільмы пра катоў
Катэгорыя:Мультфільмы 2017 году